
מגילה יב ע"ב



טקסט הדף מנוקד



בְּבוּצִינֵי בַּיּוֹם הַשְּׁבִיעִי כְּטוֹב לֵב הַמֶּלֶךְ בַּיָּיִן אַטּוּ עַד הַשְׁתָּא לָא טָב לִבֵּיהּ בְּחַמְרָא אֲמַר רָבָא יוֹם הַשְּׁבִיעִי שַׁבָּת הָיָה שֶׁיִּשְׂרָאֵל אוֹכְלִין וְשׁוֹתִין מַתְחִילִין בְּדִבְרֵי תוֹרָה וּבְדִבְרֵי תִשְׁבָּחוֹת אֲבָל אוּמּוֹת הָעוֹלָם שֶׁאוֹכְלִין וְשׁוֹתִין אֵין מַתְחִילִין אֶלָּא בְּדִבְרֵי תִיפְלוּת וְכֵן בִּסְעוּדָּתוֹ שֶׁל אוֹתוֹ רָשָׁע הַלָּלוּ אוֹמְרִים מָדִיּוֹת נָאוֹת וְהַלָּלוּ אוֹמְרִים פָּרְסִיּוֹת נָאוֹת אָמַר לָהֶם אֲחַשְׁוֵרוֹשׁ כְּלִי שֶׁאֲנִי מִשְׁתַּמֵּשׁ בּוֹ אֵינוֹ לֹא מָדִיִּי וְלֹא פָּרְסִי אֶלָּא כַּשְׂדִּיִּי רְצוֹנְכֶם לִרְאוֹתָהּ אָמְרוּ לוֹ אִין וּבִלְבַד שֶׁתְּהֵא עֲרוּמָּה שֶׁבַּמִּדָּה שֶׁאָדָם מוֹדֵד בָּהּ מוֹדְדִין לוֹ מְלַמֵּד שֶׁהָיְתָה וַשְׁתִּי הָרְשָׁעָה מְבִיאָה בְּנוֹת יִשְׂרָאֵל וּמַפְשִׁיטָתָן עֲרוּמּוֹת וְעוֹשָׂה בָּהֶן מְלָאכָה בְּשַׁבָּת הַיְינוּ דִּכְתִיב אַחַר הַדְּבָרִים הָאֵלֶּה כְּשׁוֹךְ חֲמַת הַמֶּלֶךְ אֲחַשְׁוֵרוֹשׁ זָכַר אֶת וַשְׁתִּי וְאֵת אֲשֶׁר עָשָׂתָה וְאֵת אֲשֶׁר נִגְזַר עָלֶיהָ כְּשֵׁם שֶׁעָשְׂתָה כָּךְ נִגְזַר עָלֶיהָ וַתְּמָאֵן הַמַּלְכָּה וַשְׁתִּי מִכְּדֵי פְּרִיצְתָּא הֲוַאי דְּאָמַר מָר שְׁנֵיהֶן לִדְבַר עֲבֵירָה נִתְכַּוְּונוּ מַאי טַעְמָא לָא אֲתַאי אָמַר רַבִּי יוֹסֵי בַּר חֲנִינָא מְלַמֵּד שֶׁפָּרְחָה בָּהּ צָרַעַת בְּמַתְנִיתָא תָּנָא [בָּא גַּבְרִיאֵל וְעָשָׂה לָהּ זָנָב] וַיִּקְצֹף הַמֶּלֶךְ מְאֹד אַמַּאי דְּלַקָה בֵּיהּ כּוּלֵּי הַאי אָמַר רָבָא שְׁלַחָה לֵיהּ בַּר אַהוּרְיָירֵיהּ דְּאַבָּא אַבָּא לָקֳבֵל אַלְפָּא חַמְרָא שָׁתֵי וְלָא רָוֵי וְהָהוּא גַּבְרָא אִשְׁתַּטִּי בְּחַמְרֵיהּ מִיָּד וַחֲמָתוֹ בָּעֲרָה בוֹ וַיֹּאמֶר הַמֶּלֶךְ לַחֲכָמִים מַאן חֲכָמִים רַבָּנַן יוֹדְעֵי הָעִתִּים שֶׁיּוֹדְעִין לְעַבֵּר שָׁנִים וְלִקְבּוֹעַ חֳדָשִׁים אֲמַר לְהוּ דַּיְּינוּהָ לִי אֲמַרוּ הֵיכִי נַעֲבֵיד נֵימָא לֵיהּ קִטְלַהּ לִמְחַר פָּסֵיק לֵיהּ חַמְרֵיהּ וּבָעֵי לַהּ מִינַּן נֵימָא לֵיהּ שִׁבְקַהּ קָא מְזַלְזְלָה בְּמַלְכוּתָא אָמְרוּ לוֹ מִיּוֹם שֶׁחָרַב בֵּית הַמִּקְדָּשׁ וְגָלִינוּ מֵאַרְצֵנוּ נִיטְּלָה עֵצָה מִמֶּנּוּ וְאֵין אָנוּ יוֹדְעִין לָדוּן דִּינֵי נְפָשׁוֹת זִיל לְגַבֵּי עַמּוֹן וּמוֹאָב דְּיָתְבִי בְּדוּכְתַּיְיהוּ כְּחַמְרָא דְּיָתֵיב עַל דּוּרְדְּיֵיהּ וְטַעְמָא אֲמַרוּ לֵיהּ דִּכְתִיב שַׁאֲנַן מוֹאָב מִנְּעוּרָיו וְשׁוֹקֵט הוּא אֶל שְׁמָרָיו וְלֹא הוּרַק מִכְּלִי אֶל כֶּלִי וּבַגּוֹלָה לֹא הָלָךְ עַל כֵּן עָמַד טַעְמוֹ בּוֹ וְרֵיחוֹ לֹא נָמָר מִיָּד וְהַקָּרוֹב אֵלָיו כַּרְשְׁנָא שֵׁתָר אַדְמָתָא תַרְשִׁישׁ אָמַר רַבִּי לֵוִי כׇּל פָּסוּק זֶה עַל שׁוּם קׇרְבָּנוֹת נֶאֱמַר כַּרְשְׁנָא אָמְרוּ מַלְאֲכֵי הַשָּׁרֵת לִפְנֵי הַקָּדוֹשׁ בָּרוּךְ הוּא רִבּוֹנוֹ שֶׁל עוֹלָם כְּלוּם הִקְרִיבוּ לְפָנֶיךָ כָּרִים בְּנֵי שָׁנָה כְּדֶרֶךְ שֶׁהִקְרִיבוּ יִשְׂרָאֵל לְפָנֶיךָ שֵׁתָר כְּלוּם הִקְרִיבוּ לְפָנֶיךָ שְׁתֵּי תוֹרִין אַדְמָתָא כְּלוּם בָּנוּ לְפָנֶיךָ מִזְבֵּחַ אֲדָמָה תַּרְשִׁישׁ כְּלוּם שִׁימְּשׁוּ לְפָנֶיךָ בְּבִגְדֵי כְהוּנָּה דִּכְתִיב בְּהוּ תַּרְשִׁישׁ וְשֹׁהַם וְיָשְׁפֵה מֶרֶס כְּלוּם מֵירְסוּ בְּדָם לְפָנֶיךָ מַרְסְנָא כְּלוּם מֵירְסוּ בִּמְנָחוֹת לְפָנֶיךָ מְמוּכָן כְּלוּם הֵכִינוּ שֻׁלְחָן לְפָנֶיךָ וַיֹּאמֶר מְמוּכָן תָּנָא מְמוּכָן זֶה הָמָן וְלָמָּה נִקְרָא שְׁמוֹ מְמוּכָן שֶׁמּוּכָן לְפוּרְעָנוּת אָמַר רַב כָּהֲנָא מִכָּאן שֶׁהַהֶדְיוֹט קוֹפֵץ בָּרֹאשׁ לִהְיוֹת כׇּל אִישׁ שׂוֹרֵר בְּבֵיתוֹ אָמַר רָבָא אִלְמָלֵא אִגְּרוֹת הָרִאשׁוֹנוֹת לֹא נִשְׁתַּיֵּיר מִשּׂוֹנְאֵיהֶן שֶׁל יִשְׂרָאֵל שָׂרִיד וּפָלִיט אָמְרִי מַאי הַאי דְּשַׁדַּיר לַן לִהְיוֹת כׇּל אִישׁ שׂוֹרֵר בְּבֵיתוֹ פְּשִׁיטָא אֲפִילּוּ קָרָחָה בְּבֵיתֵיהּ פַּרְדַּשְׁכָּא לֶיהֱוֵי וְיַפְקֵד הַמֶּלֶךְ פְּקִידִים אָמַר רַבִּי מַאי דִּכְתִיב כׇּל עָרוּם יַעֲשֶׂה בְדָעַת וּכְסִיל יִפְרֹשׂ אִוֶּלֶת כׇּל עָרוּם יַעֲשֶׂה בְדָעַת זֶה דָּוִד דִּכְתִיב וַיֹּאמְרוּ לוֹ עֲבָדָיו יְבַקְשׁוּ לַאדֹנִי הַמֶּלֶךְ נַעֲרָה בְתוּלָה כֹּל מַאן דַּהֲוָה לֵיהּ בְּרַתָּא אַיְיתַהּ נִיהֲלֵיהּ וּכְסִיל יִפְרוֹשׁ אִוֶּלֶת זֶה אֲחַשְׁוֵרוֹשׁ דִּכְתִיב וְיַפְקֵד הַמֶּלֶךְ פְּקִידִים כֹּל מַאן דַּהֲוָה לֵיהּ בְּרַתָּא אַיטְמְרַהּ מִינֵּיהּ אִישׁ יְהוּדִי הָיָה בְּשׁוּשַׁן הַבִּירָה וְגוֹ' אִישׁ יְמִינִי מַאי קָאָמַר אִי לְיַחוֹסֵיהּ קָאָתֵי לְיַחֲסֵיהּ וְלֵיזִיל עַד בִּנְיָמִין אֶלָּא מַאי שְׁנָא הָנֵי תָּנָא כּוּלָּן עַל שְׁמוֹ נִקְרְאוּ בֶּן יָאִיר בֵּן שֶׁהֵאִיר עֵינֵיהֶם שֶׁל יִשְׂרָאֵל בִּתְפִלָּתוֹ בֶּן שִׁמְעִי בֵּן שֶׁשָּׁמַע אֵל תְּפִלָּתוֹ בֶּן קִישׁ שֶׁהִקִּישׁ עַל שַׁעֲרֵי רַחֲמִים וְנִפְתְּחוּ לוֹ קָרֵי לֵיהּ יְהוּדִי אַלְמָא מִיהוּדָה קָאָתֵי וְקָרֵי לֵיהּ יְמִינִי אַלְמָא מִבִּנְיָמִין קָאָתֵי אָמַר רַב נַחְמָן מָרְדֳּכַי מוּכְתָּר בְּנִימוּסוֹ הָיָה אָמַר רַבָּה בַּר בַּר חָנָה אָמַר רַבִּי יְהוֹשֻׁעַ בֶּן לֵוִי אָבִיו מִבִּנְיָמִין וְאִמּוֹ מִיהוּדָה וְרַבָּנַן אָמְרִי מִשְׁפָּחוֹת מִתְגָּרוֹת זוֹ בָּזוֹ מִשְׁפַּחַת יְהוּדָה אוֹמֶרֶת אֲנָא גְּרַמִי דְּמִתְיְלִיד מָרְדֳּכַי דְּלָא קַטְלֵיהּ דָּוִד לְשִׁמְעִי בֶּן גֵּרָא וּמִשְׁפַּחַת בִּנְיָמִין אָמְרָה מִינַּאי קָאָתֵי רָבָא אָמַר כְּנֶסֶת יִשְׂרָאֵל אָמְרָה לְאִידַּךְ גִּיסָא רְאוּ מָה עָשָׂה לִי יְהוּדִי וּמָה שִׁילֵּם לִי יְמִינִי מָה עָשָׂה לִי יְהוּדִי




רש"י



בוציני. דלועין קטנות כלומר דבאותו מין עצמו זה נואף וזו נואפת הוא אומר להראות את יופיה והיא לכך נתכונה שיסתכלו ביופיה: פריצתא הואי. פרוצה היתה: מלמד שפרחה בה צרעת. ויליף בירושלמי מאשר נגזר עליה וכתיב וישב בית החפשית מצורע כי נגזר מבית ה' (דה''ב כו) מה להלן צרעת אף כאן צרעת: אהורייריה. שומרי הסוסים: לקבל אלפא חמרא שתי. כן העיד הכתוב עליו (דניאל ה): פסיק ליה. יפיג יינו מעט מעליו: על דורדייה. על שמריו: וטעמא אמרו ליה. ויפה אמרו לו דודאי כן הוא שמתוך שהאדם שקט דעתו מיושבת עליו שנאמר שאנן מואב מנעוריו ושוקט הוא אל שמריו וסיפיה דקרא על כן עמד טעמו בו וריחו לא נמר: פסוק זה על קרבנות נאמר. והקרוב אליו לשון הקרבת קרבן מלאכי השרת הזכירו לפני הקב''ה את הקרבנות שהקריבו ישראל לפניו לעשות להם נקמה בושתי ותבא אסתר ותמלוך תחתיה: כרשנא. כלום הקריבו לפניך כרים בני שנה: שתר. שתי תורים: מרס. שמירסו את הדם שלא יקרש ושוב לא יהא ראוי לזריקה: מרסנא. מירסו במנחות לבוללן ממרס לשון מגיס: מוכן לפורענות. עומד להיות תלוי: מכאן שההדיוט קופץ בראש. שהרי מנה אותו הכתוב לבסוף אלמא גרוע הוא מכולן והוא קפץ בראש: אלמלא אגרות ראשונות. שהוחזק בהן שוטה בעיני האומות: לא נשתייר משונאי ישראל שריד ופליט. שהיו ממהרין להורגן במצות המלך באגרות האמצעיות ולא היו ממתינים ליום המועד: אמרי מאי האי דשדר לן. אומרים האומות מה זה ששלח לומר לנו להיות כל איש שורר בביתו שאף הגרדן שורר בביתו: פרדשכא. פקיד ונגיד: נערה. דוד לא ביקש אלא נערה אחת כל אדם הראה לשלוחיו את בתו אולי תיטב בעיניו ואחשורוש כסיל צוה לקבץ את כולן הכל יודעין שלא יקח אלא אחת ואת כולן יבעל מאן דהוה ליה ברתא מטמרה: מוכתר בנימוסו היה. בשמות נאין נימוס שם בלשון יון: נערי לא גרסינן אלא הכי גרסינן אמר רבה בר בר חנה אמר רבי יהושע בן לוי כו':




תוספות



שפרחה בה צרעת. בירושלמי מפרש דילפינן נגזר דכתיב גבי ושתי מנגזר דכתיב גבי עוזיה כשנצטרע דכתיב ביה נגזר מבית ה' (דה''ב כו): זיל לגבי עמון ומואב דיתבי בדוכתייהו כחמרא. וקשה דהא פרק תפלת השחר (ברכות דף כח.) פריך וכי עמון במקומו יושב והלא בא סנחריב ובלבלו לכך פר''ת דגרסינן הכא מואב לחוד דקרא נמי לא הזכיר אלא מואב דכתיב שאנן מואב ובברכות נמי לא גרסינן אלא עמון ומזה הטעם התירו ליהודה גר העמוני לבא בקהל אבל משמע דגרי אינך לא רצו להתיר לבא בקהל לפי שלא בלבל סנחריב מצרים ולא בלבל מואב ומיהו קשה דבברכות משמע באותה שהבאתי שסנחריב בלבל עמון ובירמיה חשיב להו באותן שהגלה נבוכדנצר וי''ל לפי שסנחריב היה ראשון שבלבל נקרא הכל על שמו ועליו כתיב ואסיר גבולות עמים ועתידותיהם שוסתי אבל ודאי עיקר החורבן היה ע''י נבוכדנצר: ממוכן יש מדרש שהיה דניאל ולפי שהיה נשוי לשרית שהיתה גדולה ממנו שלא היה יכול לכופה לדבר כלשונו יעץ לעשות כן:




רבינו חננאל

איהו בקרי ואיתתי' בבוציני. פי' שניהם לזנות.



מוכתר בנימוסו. [הי' כעדי] פי' מצויין בדתי כל התורה היה (בצדי) שהיה בחורו יודע וזהיר במצות.



ורבה בר רב הונא עדיף מיניה בענותנות דהא אמר רבא תלת מילי בעאי משמיא. חכמתיה דרב הונא. ועיתריה דרב חסדא יהבו לי. ענותנותיה דרבה בר רב הונא לא יהבו לי.





תוספות רי"ד (מהדורה תנינא)

אמר רב נחמן מרדכי מוכתר בנימוס בעדי רבה בר רב הונא ורבב"ח אמר ריב"ל אביו מבנימין ואמו מיהודא כך כתוב במקצת ספרים וכך נ"ל לפרש רב נחמן אמר מרדכי היה מוכתר בנימוס פירש בשמו היה בעדי כמו שמתפאר אדם בעדיו כך היה מתפאר בשמותיו דהאי קראי ליה ימיני ויהודי מבנימין קא אתי אלא על שם גדולתו היו קוריאן ליהודי לשון גדולה ורבה בר רב הונא ורבה בר בר חנא אמרי משמיה דריב"ל דלהרי קרי ליה ימיני דאביו היה מבנימין ואמור מיהודא:





מהרש"א - חידושי אגדות

יום השביעי שבת היה כו'. דלא ה"ל למכתב ביום השביעי אלא דאתי למימר דביום השבת היה שנקרא שביעי דטב ליביה בחמרא משא"כ ישראל דלא היה אז טב לבם בחמרא אלא שאחר שאוכלין ושותין מתחילין בד"ת כו' ועובדי כוכבים מתחילין בדברי תיפלות כו':


א"ל ובלבד שתהא ערומה כו' מפורש במדרש אחשורוש שהיה טפש אמר אין נאה כאשתי ולא תאמרו מפני שהיא לבושה בגדי מלכות ומקושטה א"ל א"כ תבא ערומה כו' ע"ש וקאמר שבמדה שאדם מודד כו' ר"ל דלהכי אשמועינן דשבת היה ונגזר עליה שתבא ערומה ע"ש שבמדה כו' שהיתה ושתי כו' מפשיטין ערומות ועושה בהן מלאכה בשבת כו' וכ"ה בתרגום וגזר מלכא כו' לאתיא ושתי מלכתא ערטילאה בגין דהות מפלחא בבנת ישראל ערטילאין ומנפצן עמר וכיתן ביומא דשבתא כו' ע"ש ואפשר שהודיע רשעותה שהניפוץ מצער גוף הערומים:


כשוך חמת וגו' זכר את ושתי ואת אשר עשתה וגו'. דלפי ענינו שזכר אותה ועצב על הריגתה בחמתו לא היה להזכיר את אשר עשתה אלא על אשר נגזר עליה הריגה עצב ולכך דרשו אשר עשתה דהיינו ששעבדה כך בנות ישראל כן נגזר עליה:


שפרחה בה צרעת כו' ועשה לה זנב כו' עיין בפרש"י ותוס' ע"פ הירושלמי וכתב בעל הערוך פי' כל דבר שהוא יתר שאינו כמדת חבירו כו' קרוי זנב כו' ע"ש ולא ידענא מי הכריחו לפרש כך ואימא דזנב ממש עשה לה כבהמה וכה"ג אמרינן בפרק הרואה באדם הראשון שנברא בזנב שנבראת ממנו חוה:


אמאי דלקה ביה כולי האי כו'. דהענין כפול ויקצוף וגו' וחמתו בערה בו ואפשר שדקדק כן מלשון בו דמשמע שחמתו בערה בדבר שתלוי בו דהיינו שזלזלה בדיבורה לקרותו אהוריירי דאבא כו' וההוא גברא אשתטי כו' ולא קראה אותו מלכא:


ויאמר המלך לחכמים מאן חכמים רבנן כו'. מצינו לשון חכמים באו"ה כמו ויקרא פרעה לחכמים וגו' אבל יודעי עתים לא מצינו רק בחכמי ישראל כמ"ש ומבני יששכר יודעי בינה לעתים וגו' והם מכלל סנהדרין שדנין דיני נפשות בזמן שביהמ"ק קיים ולכך א"ל דיינוה ומדלא מצינו שדנו בה אלא ממוכן פסק דינה כדכתיב לא על המלך וגו' ש"מ דלא רצו לדונה מטעם דהיכי נדיינ' כו' וא"ל זיל לגבי עמון ומואב דיתבו כו' ואפשר דאלו השרים דחשיב היה מהן מעמון ומואב כמו שהיה ממוכן זה המן מעמלק:


הקרוב אליו כרשנא וגו' כל הפסוק ע"ש הקרבנות כו'. כפרש"י והקרוב מלשון הקרבת קרבן עכ"ל והיינו משום דלפי פשוטו ה"ל למכתב והקרובים אליו בלשון רבים ואמר שמה"ש אמרו לפני הקב"ה כו' ובתרגום איתא נמי הך דרשה ובני יששכר דהזכיר לעיל שלא רצו לדונה הם היו מתפללים כך והזכיר בתפלה זו כלל הקרבנות הבאים לכפרה ובאיזה מקום וע"י מי כרשנא ע"ש כרים בני שנה שהם שני הכרים וכבשים שנקרבו בתמיד של שחרית ושל מנחה שהוא קרבן עשיר שהיה לכלל ישראל חלק בו. ואמר שתר ע"ש שני תורים שהוא קרבן עני שכל אלו נקרבו על אדמתם שנא' מזבח אדמה וקאמר ע"י מי ע"י כ"ג ששימש בבגדי כהונה שבו א' מאבנים טובות הנקרא תרשיש ואמר מרס כלום מרסו בדם שנעשה ע"י שאר כהנים שהיא עבודת הדם השייכה לזריקה המכפרת ומרסנא כלום מרסו במנחות כו' שהיא קרבן בדלי דלות ממוכן כלום הכינו שלחן כו' שהיא עבודת התמידין בלחם הפנים וכענין זה בתרגום:


ויאמר ממוכן זה המן כו'. יש רמז במזמור אילת השחר דכתיב ביה "הצילה "מחרב "נפשי "מיד "כלב וגו' שבו ר"ת המ"ן ממכ"ן ולקמן מייתי ליה אהאי קרא ע"ש ואמר שנקרא שמו ממוכן שמוכן לפורענות כו' פרש"י לפורענות עומד להיות תלוי עכ"ל ועי"ל שמוכן לפורענות להביא פורענות לאחרים מתחלה במעשה ושתי להורגה ושוב אח"כ להרוג ולאבד את כל היהודים וגו':


אפילו קרחא בביתי' פרדשכא כו'. קרחא שפל אנשים נקרא בלשון גנאי קרחא כמ"ש התוס' בפ"ב דבכורות כדכתיב עלה קרח גו' ובפ' שואל מהכא לקרחינאה כמה כו' ורש"י שפי' שאף הגרדן שר בביתו עכ"ל אין זה פי' של קרחה אלא דר"ל אדם בזוי ושפל כמו הגרדי:


ויפקד גו' ערום יעשה בדעת זה דוד כו' יפרוש גו' זה אחשורוש כו' מפורש בפרש"י ואוסיף על פירושו לשון המקרא ערום יעשה בדעת היינו שדוד לא פי' כלום אלא שאמר קרא שעבדיו אמרו כן וגם בקשו לו נערה אבל הכסיל זה אחשורוש הוא פי' בעצמו האולת ויפקד המלך פקידים גו' ויקבצו כל נערה וגו' ובזה יתיישב שלא הביא קרא דלעיל מיניה ויאמרו נערי גו' יבקשו למלך נערות בתולות גו' אלא דמייתי קרא דבתריה ויפקד המלך פקידים גו' ויקבצו את כל נערה גו' דהיינו שהוא פי' והסכים באולת שא"ל נעריו:


אי ליחוסי קאתי ליחסיה עד בנימין כו'. ובכלל קושיא זו נמי דדורות דביני ביני נמי לא הזכיר דהא שמעי לאו בן קיש הוה אלא בן גרא הוה כדלקמן:


בן יאיר בן שהאיר עיניהם כו'. כמ"ש ליהודים היתה אורה גו' ובן שמעי ע"ש ששמע הקב"ה כי הקיש בתפלתו על שערי רחמים כו' כי כבר ננעלו שערי רחמים כדאמרי' במדרשות שגזר עליהם כליה לולי תפלתו של מרדכי וצדיקים שבאותו דור שנפתחו להם שערי רחמים שננעלו:


קרי ליה יהודי אלמא כו' עיין פרש"י ונערי ל"ג אלא ה"ג אמר רבה בב"ח כו' ע"ש לפי דבריו יהיה אמר רבה בב"ח פירושו של מוכתר בנימוסו דהיינו שייחסו הכתוב בין מצד אב ובין מצד אם אבל בערוך גרס מוכתר בנימוסו הוה כעדי פי' כו' ע"ש ולפי זה י"ל דרבה בב"ח כו' מלתא באנפי נפשיה הוא:


כ"י אמרה לאידך גיסא כו' כפרש"י לצעקה כו' הם גרמו לי הצער עכ"ל ולשון מה שילם לי ימיני כו' אינו מדוקדק לכאורה דמה תשלומים שייך בו ונראה לפרש משום דלפום ריהטה עשה יהודי דהיינו דוד מעשה טוב שלא הרג את שמעי שנולד ממנו מרדכי שהביא הגאולה בתפלתו וימיני שהוא מרדכי שילם ותיקן מה שקלקל שאול דלא קטליה לאגג דכה"ג אמרי רבנן לעיל וקאמר דאינו כן דמה עשה יהודי שלא תיקן כלום במה שגרם שנולד מרדכי דאי לא הוה מרדכי לא היה כאן תקלה דהמן לא היה מקנא אלא במרדכי וכן בימיני לא שילם מה שקלקל שאול דאילו הרג את אגג לא היה נולד המן:





רש"ש

רש"י ד"ה אהרוריירי'. שומר הסוסים. כ"ה ברש"י דע"י:



תד"ה זיל. (בסופו) ועתודותיהם שושתי. כ"ה בישעיה יו"ד י"ג:





הגהות יעב"ץ

מרסנא כלום מרסו במנחות. נ״ב דכתיב בהו תופיני מנחת פתים ודרשינן (מנחות נ׳ ב') תהא אפויה נא. היינו מרס נא:





בן יהוידע

יוֹם הַשְּׁבִיעִי - שַׁבָּת הָיָה, שֶׁיִּשְׂרָאֵל אוֹכְלִין וְשׁוֹתִין מַתְחִילִין בְּדִבְרֵי תּוֹרָה וּבְדִבְרֵי תִּשְׁבָּחוֹת. פירוש אל תתמה איך מתוך סעודה של אחשורוש שיש ממנה קטגוריא על ישראל, יצא לישראל תשועה גדולה והצלחה רבה? כי הריגת ושתי היא סיבת ישועת ישראל, שעל ידי כך באה אסתר ולקחה מקומה ואח לצרה יולד, לכך אמר שישראל אוכלין ושותין מתחילין בדברי תורה, ולכן מצד זה יצא סנגורייא על ישראל, וצמחה להם ישועה בהריגת ושתי בו ביום.



אָמְרוּ לוֹ: "אִין, וּבִלְבַד שֶׁתְּהֵא עֲרוּמָה". קשה איך מלאם לבם לבקש כזאת מאת המלך על המלכה? ונראה לי בס"ד דכאשר אמר להם 'רְצוֹנְכֶם לִרְאוֹתָהּ' הבינו שבערה בו אש התאוה לראות הנשים שלהם, כדי שאם ימצא אשה נאה ביותר יכבשנה אצלו, ולכך אמר שתבא אשתו לפני השרים לראות יופיה, כדי שיהיו מוכרחים גם הם להביא נשים שלהם, על כן התחכמו לומר לו טוב הדבר שיבואו כל הנשים עתה כדי לעשות מבחן, אך לא יהיה מבחן אמיתי אם יבואו במלבושים כי המלבושין ותכשיטין עושין יופי באשה למראה עינים, על כן מוכרח שיבואו ושתי וכל הנשים ערומות כדי שנעשה מבחן אמיתי בין יופיין ליופי ושתי, וחשבו שהוא לא ירצה לבזות אשתו כל כך שתבא ערומה, ואז ממילא יבטל הדבר הזה לגמרי! אך הוא לא כן לבו חשב, אלא אדרבה ערבה לו העיצה הזאת שיבואו הכל ערומות כי מנאף הוא, ולא חש על כבוד אשתו, ויאמר בלבו זה עת לשחוק, טוב הדבר הזה, וגזר תחלה על ושתי שתבא ערומה כדי שכולם יביאו נשותיהם ערומות, ואז נעשה מה שנעשה, ונתבלבלה הסעודה, ונהרגה ושתי, וגבר ישראל.



בָּא גַּבְרִיאֵל וְעָשָׂה לָהּ זָנָב. נראה לי בס"ד טעם לעשיית הזנב, מפני שהיא היתה מתגאית בכבודה שהיא עתה מלכתא, ובכבוד בית אביה שהם שלשה דורות מלכים, והם נבוכדנצר ואויל מרודך ובלשצאר, ועתה זה הכבוד שלה ושל בית אביה נהפך לה לחרפה ולקלון באותיות זנב, כי היא ראש שמה ו' ועם ראש שם זקינה אויל מרודך שהוא א' הרי נעשה אות ז' דזנב, וראש שם זקן אביה שהוא נו"ן של נבוכדנצר וראש שם אביה ב' הרי אותיות זָנָב, שנהפך כבודה וכבוד בית אביה לקלון של זָנָב.
ועוד נראה לי בס"ד שנעשה לה זנב שהוא אבר המיוחד לבהמות כנגד מה שהיתה מביאה בנות ישראל לעשות לה מלאכה בהיותן ערומות כבהמה.
ועוד נראה לי בס"ד דכתבו חכמי הטבע שטרחו הרבה ליישר עקימת זנב הכלב על ידי כלים ולא הועיל. ודוגמא לזה אמר הכתוב (ירמיהו נא, ט) 'רִפִּינוּ אֶת בָּבֶל וְלֹא נִרְפָּתָה' והיינו שבקש הקב"ה להוציא מן נבוכדנצר גרים, וקטרגו מלאכי השרת ולא הוציא וכנזכר בגמרא דסנהדרין. והנה מלכות נבוכדנצר אבדה לגמרי בהריגת בלשצר שלא נשאר לו זרע למלוך אמנם נשאר להם מעט זכר כנקב מחט סדקית על ידי ושתי בתו של בלשצר, שנשאה אחשורוש מלך פרס שנקרא עליה שם מלכתא בפרס, ואחר כך קרה לה המקרה הזה שגם זה הנשאר אבד, והוא הדבר שדבר הכתוב רפאנו את בבל ולא נרפאתה, ונמצא עניינם דומה לזנב הכלב שטרחו ליישר עקימותה ולא הועיל, ולכך לזכר דבר זה שהיה להם עשה לה זנב שקרה לה ולבית אביה כמקרה הזנב של כלבים שלא היה להם תרופה.
ודע דמה שאמר 'בָּא גַּבְרִיאֵל וְעָשָׂה לָהּ זָנָב' הכונה ירד ניצוץ קטן ממנו, ומה שהיה זה על ידי גבריאל כי הוא בר פלוגתיה דמלך פרס וכמו שאמרו רבותינו ז"ל על פסוק (דניאל י, יג) 'וְשַׂר מַלְכוּת פָּרַס עֹמֵד לְנֶגְדִּי עֶשְׂרִים וְאֶחָד יוֹם'. ועוד נראה לי שנעשה על ידי גבריאל שהוא שר האש, לכן על ידו בערה אש חימה בלב אחשורוש שיעור מספיק להרוג את מחמד עיניו, וכמו שנאמר (אסתר א, יב) 'וַיִּקְצֹף הַמֶּלֶךְ מְאֹד וַחֲמָתוֹ בָּעֲרָה בוֹ' וכיון שמוכרח להיות תבערה של אש החימה על ידי גבריאל, אז גמר על ידו מעשה הנס של הזנב גם כן.
ויש לרמוז 'צָרַעַת זָנָב' עם הכולל תתי"ט [819] כמנין וַשְׁתִּי במילואה וי"ו שי"ן תי"ו יו"ד, ולזה דריש כהני תרתי 'וְאֵת אֲשֶׁר נִגְזַר עָלֶיהָ' תיבת עָלֶיהָ דייקא, דודאי הא והא איתא ותרתי עבדו לה.
והא דחירפה וגידפה אותו על בקשתו זאת, והלא גם היא היה לה תאוה ורצון לבא ערומה אם לא היה נעשה בה הצרעת והזנב? נראה לי בס"ד כי אחר שנעשה לה צרעת וזנב חשבה אם תשיב לו תשובה נצחת בלשון נחת וטעם ודעת, לומר לו בקשתו זאת היא בושה וכלימה, והוא דבר זר יוצא משורת דרך ארץ ונימוס העולם, אז היו מתקבלים דבריה אצלו ואצל השרים, ואז היה קם הוא והשרים לבא אצלה לראותה ערומה במקומה, ומה תעשה לאותה בושה וכלימה של הצרעת והזנב! לכך פיה פתחה בחירוף וגידוף כדי שיכעוס עליה ולא יבא, שבזה יתבלבל ענין בקשתו ולא יראנה בו ביום ולא עלה על לבה שהכעס הזה יגדל בקרבו להרגה, שיודעת היא שהוא אוהבה יותר מנפשו, ולא יעשה לה רע אפילו אם תכהו בסנדלה, אך באמת מאת ה' יצא הדבר שתבער חמתו עד שבזה יגזור להרגה כדי שתמלוך אסתר המלכה ע"ה במקומה וגבר ישראל.



שָׁלְחָה לֵיהּ: בַּר אַהְוַרְיָירֵהּ דְּאַבָּא. פירש רש"י 'שומר הסוסים'. וכתבו המפרשים לא שהיה שומר הסוסים ממש, דהא אמר רב אחשורוש היה בן דריוש, והיה בן מלך, אלא רוצה לומר כנגד אבי ערכך הוא כמו ערך שומר הסוסים שלו עד כאן דבריו. וצריך להבין למה דמתה ערכו לערך שומר הסוסים ולא לבעלי מלאכה אחרת?
ונראה לי בס"ד דאמרו רבותינו ז"ל הסוס טבעו שטוף בזימה וכמו שנאמר ביחזקאל (יחזקאל כג, כ) 'וְזִרְמַת סוּסִים זִרְמָתָם', ולכן קראתו שומר הסוסים לרמוז כי הוא גם כן שטוף בזימה כמו הסוסים.



(אסתר א, יג) 'וַיֹּאמֶר הַמֶּלֶךְ לַחֲכָמִים' מָאן חֲכָמִים? רַבָּנָן!. פירוש כיון דלא אמר וַיֹּאמֶר הַמֶּלֶךְ לַחֲכָמָיו כמו שנאמר גבי פרעה ויקרא פרעה לחכמיו [וַיִּקְרָא אֶת כָּל חַרְטֻמֵּי מִצְרַיִם וְאֶת כָּל חֲכָמֶיהָ (בראשית מא, ח)] אלא אמר לחכמים סתם, משמע דקאי על רבנן.



(אסתר א, יג) 'יֹדְעֵי הָעִתִּים' שֶׁיּוֹדְעִין לְעַבֵּר שָׁנִים וְלִקְבֹּעַ חֲדָשִׁים. קשא מה שייכות יש לידיעתם בדבר זה לענין המבוקש מהם? ונראה לי בס"ד דאיתא בילקוט (ילקוט שמעוני על אסתר רמז תתרמט) אמר רב אותה הלילה שנהרג בלשצר והמליכו לדריוש, היה דריוש מיסב במקום שהיה בלשצר מיסב, ונפלה ערבוביא בביתו של בלשצר, אלו הורגים ואלו בוזזים, ושתי היתה נערה ורצתה בין המסובין ובאה לחיקו של דריוש וחמל עליה והשיאה לאחשורוש בנו והקב"ה אמר והכרתי לבבל שם ושאר ונין ונכד לפיכך נגזר עליה עיין שם. נמצא אחשורוש נשא את ושתי בהיותה קטנה ולא נודע לנו כמה שנים היה לה כשנשאה, ורק נודע לנו מעת שנשאה עד אותה סעודה שנהרגה בה היה שבע שנים, שהם תרין דדריוש ותלתא דכורש, ותרין דאחשורוש, וכנזכר בגמרא, ואפשר שבדינם תתחייב בעונשין אחר י"ב שנה, ושמא היתה בת חמש כשנשאה דאז אותו זמן היה לה י"ב שנים ותתחייב בעונשין, לכך לא הביא דינה לפני חכמיו, כדי שלא יחייבו אותה, אלא הביא דינה לפני חכמי ישראל, כי אמר הם יש להם עיבור שנים שלפעמים עושין השנה בת י"ג חודשים, ואם כן אפשר שאצלם לא תהיה בת י"ב שנה גמורים, ויפטרו אותה מעונשין.



(אסתר א, יד) 'וְהַקָּרֹב אֵלָיו כַּרְשְׁנָא שֵׁתָר אַדְמָתָא תַרְשִׁישׁ' אָמַר רַבִּי לֵוִי: כָּל פָּסוּק זֶה עַל שׁוּם קָרְבָּנוֹת נֶאֱמַר. נראה לי בס"ד הוצרכו מלאכי השרת לעורר זכות של ישראל באותו היום, מפני כי ראו ברוח קדשם צמח ישועת ישראל צומח בו ביום, על ידי הריגה של ושתי שתהיה על ידי ממוכן שהוא המן, דעל ידי כך תבא אסתר ותמלוך במקומה, ויהיה המן מוכן לפרענות של צליבתו מכח שנהרגה ושתי על ידו וכמו שאמרו רבותינו ז"ל. והא דלא הזכירו זכות לישראל אלא רק בענין הקרבנות ובית המקדש מפני דאמרו רבותינו ז"ל (אסתר רבה ה, ב) ושתי נתחייבה הריגה על אשר לא הניחה לאחשורוש לתת רשות לבנות הבית דאמרה לו מה שהחריבו אבותיה אתה מבקש לבנות ולכן זכרו ענין זה שיגין לעשות נס שתהרג ושתי בעבור עון זה שעיכבה בנין בית המקדש והקרבת קרבנות.



זִיל לְגַבֵּי עַמּוֹן וּמוֹאָב דְּיָתְבֵי בְּדֻכְתַּיְהוּ כְּחַמְרָא דְּיָתֵיב עַל דֻּרְדְּיַּהּ. קשא מי שם אותם יועצים למלך להראות לו מקום? די להם שיאמרו לו הם אינם כדאין לזה והוא יודע מה לעשות, אם יזיל לגבי עמון ומואב או לזולתם.
נראה לי בס"ד כדי שלא יחשוד אותם שהשיבו כן בשביל שיצטרך לפייסם ולהפציר בהם ואין האמת כך על כן הראו לו מקום שידון לפניהם, דמוכח עתה כי באמת וצדק הם מדברים על עצמן כך שאין כדאין לדון, וכך הוא דעתם באמת שלא ידונו.



אָמַר רַב כַּהֲנָא: מִכָּאן שֶׁהַהֶדְיוֹט קוֹפֵץ בָּרֹאשׁ. צריך להבין למה סמך דבר זה על דברי הברייתא דקאמר 'מְמוּכָן' שֶׁמּוּכָן לַפֻּרְעָנוּת, ולא נקיט ליה על גוף הפסוק דמנה את ממוכן אחרון, מִכָּאן דְּהֶדְיוֹט קוֹפֵץ בָּרֹאשׁ?
ונראה לי בס"ד כי מן הפסוק שהזכיר לבסוף ליכא ראיה, דיש לומר הכתוב הזכירם מתתא לעילא, ברם דבר זה יבוא נכון כפי דרשת הברייתא דדריש שמוכן לפרענות דהכונה הוא מוכן לפרענות שלו שסופו נצלב בשביל שגזר דין על ושתי להרגה, כמו שאמרו רבותינו ז"ל על פסוק (אסתר ז, י) 'וַחֲמַת הַמֶּלֶךְ שָׁכָכָה' שהיה מלא עליו חימה שהרג את ושתי, ועל זה קשה במה חטא המן שנמלא המלך חימה עליו, והלא הוא הקריב דין ושתי לפניו ולפני חביריו? אלא ודאי 'מְמוּכָן' שהוא המן קָפַץ בָּרֹאשׁ בדין ושתי, ולכך נתמלא חימה עליו! ולכן סמך דבר זה על דברי הברייתא הנזכר.
או יובן על פי מה שאמר הגאון מהר"י בי"ד מה שאמר מּוּכָן לַפֻּרְעָנוּת מפני שהיה אחרון ושליטתו היתה בשבת ששולט בו שבתאי, שכל הדברים והפעולות לא יצליחו בו אצל אומות העולם יעוין שם, ולכן על גוף הפסוק ליכא הוכחה לומר שהיה הדיוט קופץ בראש, דיש לומר הזכירם מתתא לעילא, אך כיון דאמר מּוּכָן לַפֻּרְעָנוּת משמע שהיה שביעי ואם כן היה הֶדְיוֹט קוֹפֵץ בָּרֹאשׁ.



(משלי יג, טז) 'כָּל עָרוּם יַעֲשֶׂה בְדָעַת' זֶה דָּוִד מֶלֶךְ יִשְׂרָאֵל, 'וּכְסִיל יִפְרֹשׂ אִוֶּלֶת' זֶה אֲחַשְׁוֵרוֹשׁ. שעשה דבר בדעת ובהשכל שיביא נערה בתולה ותשכב בחיקו ולא יגע בה ובזה יהיה נלחם עם יצרו, לתקן בזה חטא של הרהור, ואם לא תהיה בתולה מאן מוכח דלא נגע בה? וכנזכר בגורי האר"י ז"ל הובא בספר הלקוטים יעוין שם. ולכן כיון שראו עושה בדעת דמבקש דוקא בתולה כדי שיתברר שלא בא עליה, לכך כל אחד המציא לו בתו כי לא תהיה לבוז אחר כך, מאחר דעודנה בתולה אך אחשורוש שפירש אוולת שלו שרוצה לבא על כל הבנות שיביאו לו, ואחר שיטעום טעם ביאה שתים ושלש פעמים אז יוודע איזה מהם תיטב בעיניו, לכך היו מסתירים בנותיהם כי יאמרו זה בועל ארבע וחמש פעמים ושובר בתוליה, ואחר כך ישלחנה שלא תיטב בעיניו ונמצא שבה ריקם ותהיה לבוז.



מַאי שְׂנָא הַנִּי תְּלָתָא וְתוּ לָא. כך הגרסא בעין יעקב. ויש להקשות דברים אלו לשון יתר הן, מאחר שכבר פירש בקושיא אי ליחוסיה קא אתא ליחסיה ולזיל עד בנימין?
ונראה לי דהמקשן מקשי תרתי, חדא הוה ליה ליחסו עד בנימין, ועוד בזה היחוס אשר יחסו עד קיש דילג בין הביניים כמה שמות, ולמה זכר הני תלתא ותו לא, כי יאיר אינו בן שמעי ושמעי אינו בן קיש והשיב שלא נזכרו שמות אלו אלא לדרשה.



כֻּלָּן עַל שְׁמוֹ נִקְרְאוּ: 'בֶּן יָאִיר' (אסתר ב, ה) בֶּן שֶׁהֵאִיר עֵינֵיהֶם שֶׁל יִשְׂרָאֵל בִּתְפִלָּתוֹ. קשה אין זה על פי הסדר דתחלה הקיש על דלתי רחמים, ואחר כך שמע אל תפילתו ואחר כך האיר עיני ישראל במעשה הנס ולמה רמזם הכתוב שלא כסדרן?
ונראה לי בס"ד נרמזו על פי סדר הטובות שיצאו מן שלש פעולות, דתחילה התפלל על צליבת המן, ובזה האיר עיני ישראל שראו בעיניהם המן תלוי על העץ ביום ט"ז ניסן וששו ושמחו ואורו עיניהם, ואחר כך התפלל שיתן הקב"ה בלב המלך שיחליף האגרות, ושמע אל תפילתו ונכתבו אגרות שניות ביום כ"ג סיון, ואחר כך הקיש על דלתי רחמים על יום י"ג אדר שיפול פחד היהודים על אויביהם ויכו בהם, ומישראל לא יפקד אחד, ופתחו לו שערי רחמים שכך נעשה וכך היה.



כְּנֶסֶת יִשְׂרָאֵל אָמְרָה לְאִידָךְ גִּיסָא רְאוּ מָה עָשָׂה לִי יְהוּדִי וּמַה שִׁלֵּם לִי יְמִינִי. קשה הוה ליה להקדים דשאול כרישא? ונראה לי בס"ד כי מעשה דוד המלך ע"ה שלא הרג את שמעי יש בזה מצוה, ולכן נקיט ביה עשיה שהוא לשון תיקון כמו (בראשית יח, ח) 'בֶּן הַבָּקָר אֲשֶׁר עָשָׂה' אך מעשה שאול המלך ע"ה שלא הרג את אגג יש בזה חטא ועון ולכך לא נקיט ביה עשיה שהוא לשון תיקון אלא אמר שילם, ולכך הקדים של דוד המלך ע"ה כי היא מעשה מצוה ושבח, אך של שאול הוא גנות.





בניהו

אָמְרוּ לוֹ: "אִין, וּבִלְבַד שֶׁתְּהֵא עֲרוּמָה". בסה"ק בֶּן יְהוֹיָדָע פרשתי בס"ד הטעם שבקשו שתהיה ערומה ועוד נראה לי בס"ד לפרש על פי מה שכתוב בספר מנות הלוי ז"ל בשם מהר"ר יוסף יחייא ז"ל מה שרצה להביא ושתי לפניו ולפני השרים? היינו מפני שרצה לבעול אותה לפניהם! כי מרוב גאותו וגאונו לא היו חשובין השרים בעיניו כבני אדם אלא כבהמות השדה וחייתו יער, ודכוותא איתמר בגמרא (נידה יז.) דאמר לו שמואל לרב יהודה כגון בית פלוני שמשמשים מטותיהן לפני עבדיהם ושפחותיהם, ואנהו מאי דרוש (בראשית כב, ה) 'שְׁבוּ לָכֶם פֹּה עִם הַחֲמוֹר' עם הדומה לחמור עד כאן עיין שם, ובזה מובן הטעם שאמרו לו שתבא ערומה, כי הבינו שרצונו לבעול אותה בפניהם מפני שחושב אותם כבהמות וכמו שכתב הרב ז"ל, על כן אמרו אנחנו נעשה אותו כבהמה ממש ויאמרו בלבד שתבא ערומה, ואז גם הוא יבעול אותה ערום לפניהם, ונמצא נעשה הוא והיא בהמות ממש כי זה הוא דרכן של הנזקקין זה בזה ערומים בפני בני אדם ונמצא עשה את עצמו ואת אשתו בהמות והם שרואין אותם חשובין בני אדם.


'מְמוּכָן' כְּלוּם הֵכִינוּ שֻׁלְחָן לְפָנֶיךָ שֶׁל לֶחֶם הַפָּנִים. נראה לי בס"ד זכרו מליצה זו שביעית כי הכנת לחם בהיכל היא ביום השבת שהוא שביעי דסלוקו וסידורו הוא בו ביום.


אָמַר רַב נַחֲמָן: מָרְדֳּכַי מֻכְתָּר בְּנִימוּסוֹ הָיָה. פירש רש"י: שמות נאים. ונראה לי הכונה דרב נחמן הגם דמודה דאתי מבנימין ואתי מיהודה מצד האם מכל מקום סבר מר דשמות יהודי וימיני שנזכרו בו כאן לא קאי איהודה ובנימין אלא הם שם הכבוד שלו, והיינו שם יהודי רוצה לומר שהיה יהודי שלם וגמור כי מסר עצמו בעבור היהדות ושם ימיני רוצה לומר מיומן שבאחיו וכמו שדרשו רז"ל (סוטה לד:) על שם אחימן.





גליון הש"ס - רבי עקיבא איגר

גמ' אמר ר"כ מכאן שההדיוט כו'. עי' ירושל' פרק ד דסנהדרין ה"ז:


שם אמר רבא אלמלא. ע"ל כא ע"א תד"ה אלמלא:


רש"י ד"ה נערי לא גרסי'. עי' דבר נחמד בספר מקום שמואל:





פתח עינים

 זיל לגבי עמון ומואב וכו' וטעמא אמרו ליה וכו'. עמ"ש אני בעניי בספרי הקטן ראש דוד דף ל"ד ע"א בס"ד ע"ש:


אי ליחוסיה ליחייסיה וליזיל עד בנימין. פירוש דקיש היה אבי שאול ודילג הכתוב הרבה משמעי עד קיש כמפורש בתרגום שני על פסוק זה כל היחס ע"ש:


בן שמעי בן ששמע אל תפלתו בן קיש שהקיש על שערי רחמים ונפתחו לו. אפשר לפרש במ"ש פ"ג דתעניות שמואל גזר תעניתא ובאו גשמים בלילה שלמחר יהיה התענית ואמר דזה דומה לתנו לו ואל יראה פני(ו). ופעם אחרת באו גשמים בלילה שאחר התענית ואמר דומה למי שאומר הניחו לו עד שיתמקמק וז"ש בן ששמע אל תפלתו שלא היה בסוג תנו לו ואל יראה פני. וכדי דלא תימא הסוג אחר הניחו לו עד שיתמקמק לז"א הקיש על שערי רחמים ונפתח לו תכף שהקיש .





שערי תורת בבל

(יב ב תוספות) ד"ה ממוכן יש מדרש וכו'.—כ"ה בתרגום שני שם.





יד דוד

זיל לגבי עמון ומואב יבמות ע״ו ד״ה מנימן סוטה ט׳ ד״ה מנימן. אשדות הפסגה ל״ג ע״ב:


ממוכן זה המן. מעיין גנים כ״ב כ״ג. זרע יצחק. דת ודין ל"א ע"א:


רשי׳ נער לא גרסינן. מקום שמואל:


תוס׳ ד״ה שפרחה בה צרעת. שנות חיים צ״ה ע״א:

